সেরা নারী উদ্যোক্তা সম্মাননা অ্যাওয়ার্ড পেলেন হাসিনা আনছার
ইন্টারন্যাশনাল শেফ ডে ২০২৩-এ সেরা নারী উদ্যোক্তা হিসেবে সম্মাননা অ্যাওয়ার্ড পেয়েছেন রন্ধনশিল্পী হাসিনা আনছার।





ইন্টারন্যাশনাল শেফস ডে উপলক্ষ্যে শুক্রবার হাসিনা আনছারকে এই সম্মাননা দেওয়া হয়। হাসিনা আনছার একজন কুকিং এসেসর ও নাহার কুকিং ওয়ার্ল্ডের স্বত্বাধিকারী এবং ‘বাংলাদেশের ঐতিহ্যবাহী রান্না ১০০ রেসিপি’-এর সম্পাদক। 




গুলশান রিও লাউঞ্জে ‘ইউনিটি বাংলাদেশ’ আয়োজিত ইন্টারন্যাশনাল শেফ ডে অনুষ্ঠানে প্রধান অতিথি হিসেবে উপস্থিত ছিলেন শেফ ইউনিটি বাংলাদেশের উপদেষ্টা শেফ নুর এ আলম শিকদার।
বিশেষ অতিথি হিসেবে উপস্থিত ছিলেন শেফ ফরহাদ মাহমুদ, শেফ জুয়েল আহমেদ।
অনুষ্ঠানে সভাপতিত্ব করেন আয়োজক সংগঠনটির সভাপতি শেফ আহসান হাবীব। অনুষ্ঠানে বিভিন্ন ক্যাটাগরিতে দেশসেরা ২৫ জনকে অ্যাওয়ার্ড প্রদান করা হয়।

ইন্টারন্যাশনাল শেফ ডে ২০২৩-এ সেরা নারী উদ্যোক্তা হিসেবে সম্মাননা অ্যাওয়ার্ড পেয়েছেন রন্ধনশিল্পী হাসিনা আনছার।